CELEX: 32022R0259
Language: lt
Date: 2022-02-23 00:00:00
Title: Tarybos reglamentas (ES) 2022/259 2022 m. vasario 23 d. kuriuo iš dalies keičiamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi

2022 2 23   
               
               
                  LT
               
               
                  Europos Sąjungos oficialusis leidinys
               
               
                  LI 42/1
               
            
         TARYBOS REGLAMENTAS (ES) 2022/259
         2022 m. vasario 23 d.
         kuriuo iš dalies keičiamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 215 straipsnį,
         atsižvelgdama į 2014 m. kovo 17 d. Tarybos sprendimą 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (1),
         atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
         kadangi:
         
                     (1)
                  
                  
                     Tarybos reglamentu (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (2), įgyvendinamos priemonės, numatytos Sprendime 2014/145/BUSP;
                  
               
                     (2)
                  
                  
                     2022 m. vasario 23 d. Taryba priėmė Sprendimą 2022/265 kuriuo iš dalies keičiamas Sprendimas 2014/145/BUSP ir nustatomas mechanizmas, pagal kurį tam tikriems veiklos vykdytojams taikoma nukrypti leidžianti nuostata turto įšaldymo ir draudimo suteikti jiems lėšų ir ekonominių išteklių atžvilgiu;
                  
               
                     (3)
                  
                  
                     tie daliniai pakeitimai patenka į Sutarties taikymo sritį, todėl jiems įgyvendinti būtina reguliavimo veiksmų imtis Sąjungos lygmeniu, visų pirma siekiant užtikrinti, kad visose valstybėse narėse jie būtų taikomi vienodai;
                  
               
                     (4)
                  
                  
                     todėl Tarybos reglamentas (EB) Nr. 269/2014 turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Tarybos reglamentas (ES) Nr. 269/2014 iš dalies keičiamas taip:
            po 6a straipsnio įterpiamas šis straipsnis:
            
               
                  „6b straipsnis
                  
                     1.   Nukrypstant nuo 1 ir 2 dalies, valstybės narės kompetentingos institucijos gali leisti nutraukti tam tikrų lėšų ar ekonominių išteklių, priklausančių I priedo 53, 54 ir 55 įrašuose nurodytiems subjektams, įšaldymą arba leisti tiems subjektams naudotis tam tikromis lėšomis ar ekonominiais ištekliais tokiomis sąlygomis, kurias kompetentingos institucijos laiko tinkamomis, jei jos nustatė, kad tokios lėšos ir ekonominiai ištekliai yra būtini, kad ne vėliau kaip 2022 m. rugpjūčio 24 d. [OL: įrašyti datą – 6 mėnesiai po šio iš dalies keičiančio akto priėmimo dienos] būtų nutrauktos operacijos, sutartys ar kiti susitarimai, įskaitant korespondentinės bankininkystės santykius, sudaryti su tais subjektais iki 2022 m. vasario 23 d. [OL: įrašyti šio iš dalies keičiančio akto priėmimo datą].“.
                  
               
            
         
         
            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. vasario 23 d.
            
               
                  Tarybos vardu
               
               
                  Pirmininkas
               
               J.-Y. LE DRIAN
            
         
         
            (1)  OL L 78, 2014 3 17, p. 16.
         
            (2)  2014 m. kovo 17 d. Tarybos reglamentas (ES) Nr. 269/214 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 78, 2014 3 17, p. 6).